थैनांनाय सुबुंखौ टंला टाउननि बाबुपारा ओनसोलनि वार्ड नं 3 नि थागिरि म्रिसानका बसुमथारि होन्ना सिनायथि मोनदों। बिथांनि बिमा सुनिथा दास बसुमथारिआ बुङोदि, “आंनि उन्दैसिन फिसाज्लाखै माखासे लाइमोन लोगोफोरा खुगाजों नांज्लायनालनि उनाव हान्जा दानानै औवानि खुन्थियाफोरजों बुग्लिदों आरो गाबख्रावनानै आंखौ रैखा खालामफै होनबाय थानायाव आंनि फिसाय आरो आं जाथाय थिलिआव सहैदों, अब्ला गोबां जखम जाबायमोन। अब्ला जों टंला देहा फाहामसालिआव गिबि फाहामथाय होनो थाखाय थिसनदोंमोन नाथाय गाज्रि रोखोमै जखम जानायलाय फिसालाखौ मंगलदै देहा फाहामसालिआव दैथाय हरो, आब्ला मानसिया लोर सोर गोयै जाबायमोन होन्ना गाबो”।